Lanyodo/lagwok me amara,

Dul me Pwony ki Pwonye ne (The Department of Education and Training) tye kamiyo kony bot lotino kwan me gaŋkwan me Victorian ma giwane ki poŋ pa pii ne.

Jo me gaŋi ma gaŋ ki/nyo ga tugi wakombedi obale ki poŋ pa pii romo noŋo kony pi latin kwan me gaŋkwan ka acel acel i ot tugi me leyo waŋ jami me gaŋkwan ma pire tek, kacel ki:

* Jami marom aroma
* War
* Laptop
* Kibegu me Laptop
* Gina arwaka icim matye ki wel me obwo me yamo luŋ (internet Data Sim)
* Dul me gin me coyo coc
* Lakwan
* Lawiny Lok
* But ne gini me tic
* Boŋo me tic
* Boŋo me kwaŋ ki gikome
* Moo me gwoko dar ceŋ

Kony me leyo waŋ jami ma romo wa i wel ne me $1,200 tye kamaleŋ pi latin kwan acel acel ma wakombedi owane ki:

* Rweny nyo bale me gaŋ; ki/nyo
* Rweny nyo bale i jami/ga tugi

**Kit me cwalo koko**

Bedo ber ikube ki Dul me Pwony ki Pwonye icim madonyo ryerye i1800 338 663 me keto nyiŋi ikwac peri me kony. Cim madonyo ryerye tye giyabo ki 2.30 me odiko nio 12 me otyeno inino me tic. Kony lobi miyo bot lotino kwan ki bot gamente me Victorian, gaŋkwan ne gini me Katolika ki maloyo komgi kekengi.

Ikit matye doki yo me kwac ne, ikare me lwoŋe ne in lobi penyo in me miyo ŋec eni:

* Nyiŋ me gaŋ
* Katir me kube pa jo me gaŋ calo, yoo gaŋ, cim, imel (waraga me kube idye yamo)
* Wane calo, rweny nyo bale i gaŋ, jami/ga tugi
* Nyiŋ (ne gini) me gaŋkwan me Victorian
* Wel pa lotino kwan maromo wot i gaŋkwan iot peri

Lotic ma kube ki in ryerye bi cwalo katir me kwac peri bot wegi twero ma niaŋ ne ma giromo yubo pi kony ne weki omi bot in, ki yoo i gaŋkwan peri.

Bed ber ka idonyo i [Ka me obwo me yamo (website) me Dul me Pwony ki Pwonye](https://www.vic.gov.au/flood-event-support-children-students-and-families) ne pi kony ne gini mukene ki ŋec bot jo me gaŋi muwane ki poŋ pa pii.

Lagony te leb ne gini tye kamaleŋ pi jo me gaŋi matye ki lotino kwan ma giwoto i gaŋkwan ne gini pa gamente magi lwoŋo i[131 450](about:blank).

Me aworo

Ladit me gaŋkwan